**NOTA INFORMATIVĂ**

la proiectul hotărîrii Guvernului

cu privire la alocarea mijloacelor financiare

Proiectul hotărîrii Guvernului cu privire la alocarea mijloacelor financiare a fost elaborat de Ministerul Afacerilor Interne întru executarea procesului verbal nr. 9 al ședinței Comisiei pentru Situații Excepționale a Republicii Moldova din 20 iulie 2017 și în conformitate cu prevederile Regulamentului privind gestionarea fondurilor de urgenţă ale Guvernului, aprobat prin Hotărîrea Guvernului nr. 862 din 18 decembrie 2015.

Prin proiect se aprobă alocarea din fondul de intervenție al Guvernului, 9464,847 mii lei autorităților publice locale din raioanele Cimișlia, Drochia și Ungheni și autorităților publice centrale Ministerul Afacerilor Interne și Ministerul Apărării pentru lichidarea consecințelor calamităților naturale din 21 aprilie -02 mai 2017, 13 mai 2017 și 26 iunie 2017, după cum urmează:

|  |  |  |  |
| --- | --- | --- | --- |
| **№** | **Autoritățile publice** | **Destinația alocațiilor** | **Suma, mii lei** |
| **1.** | **Ministerul Afacerilor Interne al Republicii Moldova, inclusiv:** | **Recuperarea cheltuielilor suportate la lichidarea consecințelor calamităților naturale din 21 aprilie-02 mai 2017** | **2 698,700** |
| 1.1 | Inspectoratul General al Poliției | Recuperarea cheltuielilor suportate la lichidarea consecințelor calamităților naturale din 21.04-02.05.2017 | 146,900 |
| 1.2 | Inspectoratul General al Poliției de Frontieră | Recuperarea cheltuielilor suportate la lichidarea consecințelor calamităților naturale din 21.04-02.05.2017 | 66,800 |
| 1.3 | Departamentul Trupelor de Carabinieri | Recuperarea cheltuielilor suportate la lichidarea consecințelor calamităților naturale din 21.04-02.05.2017 | 380,000 |
| 1.4 | Inspectoratul General pentru Situații de Urgență | Recuperarea cheltuielilor suportate la lichidarea consecințelor calamităților naturale din 21.04-02.05.2017 | 2 105,000 |
| **2.** | **Ministerul Apărării al Republicii Moldova** | **Recuperarea cheltuielilor suportate la lichidarea consecințelor calamităților naturale din 21 aprilie-02 mai 2017** | **1 862,300** |
| **3.** | **Localitățile din raionul Cimișlia, inclusiv:** | **Alocarea mijloacelor financiare pentru lichidarea consecințelor calamităților naturale din 20 aprilie 2017și 13-14 mai 2017** | **3 001,184** |
| 3.1 | Primăria or. Cimișlia  | Reparația drumurilor locale și infrastructurii, podurilor și podețelor, lucrări de curățire a canalelor de desecare  | 1 311,059 |
| Reparația caselor de locuit (9 case), alocarea ajutorului de stat în mărime de 700 lei pentru 150 familii  | 344,58 |
| 3.2 | Primăria s. Satul Nou | Reparația acoperișului casei de cultură | 1 145,545 |
| 3.3 | Primăria s. Selemet | Recuperarea prejudiciului în urma calamităților naturale din 20-21 aprilie 2017 | 200,000 |
| **4.** | **Primăria or. Drochia**  | **Alocarea mijloacelor financiare pentru reparația acoperișului Școlii sportive raionale din or. Drochia care a fost afectată în urma calamităților naturale din 26 iunie 2017** | **462,014** |
| **5.** | **Consiliul raional și localitățile din raionul Ungheni, inclusiv:** | **Alocarea mijloacelor financiare pentru lichidarea consecințelor calamităților naturale din 26 iunie 2017** | **1 440,649** |
| 5.1 | Consiliul Raional Ungheni  | Alocarea mijloacelor financiare pentru reparația gimnaziului „Cavciuc Mihail” din s. Bușila  | 597,500 |
| 5.2 | Primăria s. Negurenii Vechi  | Alocarea mijloacelor financiare pentru reparația casei de cultură | 32,892 |
| 5.3 | Primăria s. Teșcureni | Alocarea mijloacelor financiare pentru reparația grădiniței de copii „Mărțișor” | 432,195 |
| 5.4 | Primăria s.Buciumeni | Alocarea mijloacelor financiare pentru reparația gimnaziului  | 263,062 |
| 5.5 | Primăria s. Boghenii Noi | Alocarea mijloacelor financiare pentru reparația depozitului de păstrare a baloților de paie | 115,000 |
| **TOTAL:**  | **9 464,847** |

Astfel, pentru mijloacele financiare menționate în proiectul actului normativ au fost prezentate documentele confirmative în conformitate cu prevederile legislației în vigoare.

Corespunzător, proiectul hotărîrii Guvernului cu privire la alocarea mijloacelor financiare și recuperarea cheltuielilor este elaborat în conformitate cu prevederile pct. 6 din Regulamentul privind gestionarea fondurilor de urgenţă ale Guvernului, aprobat prin Hotărîrea Guvernului nr. 862 din 18 decembrie 2015, potrivit căruia fondul de intervenție este destinat pentru finanțarea cheltuielilor urgente legate de lichidarea consecințelor calamităților naturale, în caz de epidemii, precum și în alte situații excepționale cu caracter tehnogen (incendii, explozii, avarii etc.), iar alocarea mijloacelor financiare se efectuează în temeiul hotărîrilor Guvernului.

Este de menționat faptul, că din toate solicitările de alocare a mijloacelor financiare au fost acceptate doar cheltuielile pentru sectorul public și locativ, iar cele din sectorul de afaceri nu sunt eligibile în conformitate cu Hotărîrea Guvernului nr. 862 din 18 decembrie 2015.

Suplimentar, la proiectul actului normativ se anexează copia Procesului-verbal nr. 9 al ședinței Comisiei pentru Situații Excepționale a Republicii Moldova din 20 iulie 2017.

Reieşind din cele expuse, Ministerul Afacerilor Interne consideră oportună aprobarea proiectului hotărîrii Guvernului cu privire la alocarea mijloacelor financiare.

**Viceministru Oleg BABIN**